Pletron
Pletron ehk plethron (vanakreeka keeles πλέθρον) oli Vana-Kreeka pikkus- ja pindalaühik. Pikkusühikuna võrdus see 100 kreeka või 104 rooma jalaga (u 30), mis oli sportmängudel tavalise jooksuraja pikkus. Kuna maadlusvõistlusi peeti algselt jooksurajal, oli pletron pindalaühikuna maadlusala suurus ehk 100*100 jalga (u 900 m²). Pletronit kasutati pigem maamõõtmisel kui arhitektuuris. Pool pletronit oli ημίπλεθρον, kümme pletronit δεκάπλεθρον. Homerose tekstides tähendab απέλεθρον mõõtmatut. Pletron esineb Homerosel nime all πέλεθρον, selle etümoloogia on teadmata.